Flavell Te Ururoa: Freedom Camping Bill — First Reading 
Flavell Te Ururoa: Freedom Camping Bill — First Reading 
[Volume:673;Page:19271] 
TE URUROA FLAVELL (Maori Party—Waiariki) 
: 
 Tena koe Mr Assistant Speaker Robertson. Nga mihi nui ki a koe i tenei ahiahi otira ki a tatou o te Whare. Kua tu ake au ki te korero mo tenei o nga pire Freedom Camping Bill 
. 
 E ai ki taku e mohio nei ko tona tikanga he whakarite tikanga he whakarite whainga ture ranei mo te hunga noho puni nei i Aotearoa. Kei te tautoko te Pati Maori i tenei o nga pire i tona panuitanga tuatahi nei. Na e ai ki ta matou ehara i te mea ko te iwi Maori tetahi hunga whai i tenei momo noho. Ko te nuinga o te wa ko te Ao Maori ka haere ki roto i te kainga o tetahi o nga whanaunga ehara i te mea no te mataku ki te noho i raro i nga whetu kao ehara tera i te raruraru engari he momo noho tenei e kitea ana mai i te hunga i hara mai ai i tawahi ki taku mohio no whenua ke ka hara mai ki Aotearoa nei penei i etahi o nga kaikorero i te ahiahi nei hara mai ki te matakitaki ki te ata titiro ki te ataahua o Aotearoa whanui nui. I roto i a au o Te Waiariki me ki mai i Nga Kuri-a-Wharei ki Tihirau mai i Maketu ki Tongariro ka eke mai te hunga turuhi te hunga hara mai i tawahi i runga i nga waka e korerohia ake nei ki te noho puni nei. No reira kei te marama au ki te tikanga o tenei pire me te tautoko ake i tona whainga. 
I te tau kua hipa i te Maehe ko taku hoa a Rahui Katene nana tonu tetahi korero a-nupepa nei i tuku ki te ao me te whakamarama ake mo te noho a tetahi hunga kainoho puni nei i Kaikoura; me tana aki tonu ki tera hunga kia kaha ratou ki te tiaki i te taiao ka mutu ki te ata whakatikatika i muri mai i a ratau kia kaua e waiho wa ratau para wa ratau tutae ki te taha o te rori ki te wahi i noho ai ratou. E ai ki nga korero i tera wa mai i a Rahui i noho nei tenei momo hunga ki runga i tetahi pa tawhito pa tuwatawata ko Nga Niho Pa tera. Kai Kaikoura tenei o nga kainga engari ko te mate ke ko nga para ko nga tutae i waihotia ake ki tera o nga pa tawhito. Koinei te riri o taku hoa a Rahui koinei tana i tuku ai i tetahi korero i te nupepa ki te whakahe i tera momo noho. 
Kei te mohio tatou na runga i te ahuatanga o nga korero o te Whare Paremata i te ra nei ehara i te mea ko tenei kaupapa te freedom camping 
he kaupapa hou e hia ke nei nga tau kua penei tonu te noho a te hunga hara mai turuhi nei haere i te whenua a ka noho i te taha o te rori na te toringa mai o te ra ranei na te kore waka ranei kua tu te teneti kua noho i te ngahere i te taha o te rori ranei. No reira ehara i te mea no naia tonu nei tenei momo noho. Engari kei te whakarongo ake ki te korero a te mema o te Kakariki me tana ki mai ko tera pea ko te aronga o tenei pire e hangai tonu ana ki nga mea e hara mai ana i runga i nga whene nga waka heri tangata nei nga vans 
nei. Koinei pea tona aronga. Ko te mate ke mo tenei wa tonu nei kei te mohio tonu tatou ka ekengia a Aotearoa e te hunga hara mai ai ki te matakitaki i te kapu whutuporo o te ao a ko ake nei. Tera pea ka ekengia a Aotearoa e te tini e te mano e nga waka e hia ke nei a kaore e kore ka whai i tera momo noho ara ko te noho puni nei. 
Penei i etahi atu o te Whare i te ahiahi nei ko te take nui ko te waiho ake i te para te tutae i te taha o te rori. Ka pataia te patai a tena ka taea e tatou te whakariterite i nga whare paku i nga ipu para me ki kia taea e ratou te whakatikatika i muri mai i a ratou? Koina te patai nui. Tera pea ka raruraru tatou ki reira. Ehara i te mea kei a tatou nga rawa ki te whakatika i etahi wahi hei kohikohi i nga para ka mutu ka pera ano hoki ki te ahuatanga o te tutae. No reira ahakoa kei te tautoko ake i tenei pire kei te patai te patai mo nga rawa mo nga mea hai whakatutuki i te moemoea kia noho pai kia noho ataahua a Aotearoa nei. 
I roto i tenei pire ko te mana o nga kaunihera ki te whakarite i etahi kaunihera a-rohe taku e korero nei kia taea e ratou te whakatika i o ratou ake ture mo ratou ake mo tera rohe mo tena takiwa mo tera rohe mo tena takiwa. Ka pera ano hoki te taha ki Te Papa Atawhai kia taea ai e ia te whakarite tikanga mo tena rohe mo tena takiwa. No reira he pai tonu tera kia taea ai e ratou te whakarite i tera ka mutu mena ka raru tetahi ka kore e whai i te ture o tena takiwa o tera takiwa a ka penei i etahi ka whainahia mai i te $200 neke atu ki te $10 000. 
No reira ko taku tino kaupapa i tua atu o te take mo nga ipu para me nga whare paku hei awhina hei wahi tuku i nga para ko tera e pa ana ki te wahi o te Ao Maori ki roto i nga whiriwhiringa o nga kaunihera. I tenei wa tonu nei i raro i te Local Government Bill o te tau 2002 kei reira tetahi wahanga mo te korero mo te whakawhitiwhiti whakaaro ki te tangata whenua ki te mana whenua ranei. Ko te mate ke ehara i te mea he tino pakari mai tera whainga o te ture. Ko ta matou e pirangi nei kua whakapakari ake tera wahi ara kia whai wahi te Ao Maori i roto i nga korerorero i te taha o te kaunihera a-rohe ka mutu i te taha o nga kawanatanga a-rohe—me mahi i te taha o te mana whenua. Koina te tino putake i te mea i etahi wa no te Ao Maori era whenua ka mutu me whai wahi ratou ki te korero ki nga iwi ka mutu ki te whakamana i te whainga o tenei pire. Ko te mea pai e kitea nei i roto o tenei pire ka waiho ake ki tena rohe ki tena rohe kia whakatika i a ia ano me ona ake ture e pa ana ki a ia engari penei i taku e korero nei ko te inoi atu kia whai wahi te Ao Maori te taha ki te mana whenua te tangata whenua i roto i nga whiriwhiringa. 
Ehara i te mea he nui nga korero i tua atu o tera. Hoi ano me penei rawa te korero e korerohia ana i roto i nga korero o te Ao maori ko te korero mo Ranginui e tu nei mo Papatuanuku ko ta matau o te Ao Maori ko tona tahuhu ko te tiaki i te ahuatanga o te taiao ko Papatuanuku e takoto nei. No reira kei te tino aro atu matou ki te tino putake o tenei pire. He pai tona tirohanga he pai tona kaupapa he pai tona tikanga. Koinei matou e tautoko nei i tenei pire engari ka titiro ake a nga ra kei mua i te aroaro kia kitea mai ai ko te wahi ki te Ao Maori i roto i nga whakawhitiwhitinga whakaaro ka puta ki te taha o nga kaunihera a-rohe kaunihera a-kawanatanga nei. No reira ko enei etahi paku whakaaro ake hei tapiri atu ki etahi o nga korero i te ahiahi nei. Huri noa i to tatou Whare kia ora tatou. 
[ 
Thank you Mr Assistant Speaker Robertson. My huge appreciation to you and indeed to us of the House this afternoon. I rise to address the Freedom Camping Bill. As I understand it the purpose of this bill is to find remedies that will deal with issues caused by freedom campers in New Zealand. The Maori Party supports this bill at its first reading. However I need to point out that Maori by tradition are not freedom campers. At most times they stay in the home of a relative—not because they fear sleeping under the stars; not at all that is not where the problem is. To my understanding this kind of lifestyle has come about through campers from other countries coming to see the beauty of New Zealand. Hordes of tourists and those from overseas in vehicles referred to here as campervans have a strong presence in my electorate of Te Waiariki which stretches from the Dogs of Wharei across to Tihirau and from Maketu inland to Mount Tongariro. So I have a clear understanding of what this bill is about and support what it is intended to do. 
In March last year my colleague Rahui Katene made a widely reported statement in the press about the need for freedom campers in Kaikoura to take more care when deciding where and where not to dispose of their food and body wastes; she urged that they should take greater care of the environment and ensure that they clean up before they leave and not leave their rubbish and body wastes on the side of the road or where they had parked. According to reports at the time freedom campers were using Nga Niho Pa a traditional pa site in Kaikoura as a place to defecate. That so infuriated my colleague that it prompted her to go to the press to voice her opposition to that form of camping.  
Because of what has been said in the House today we know that freedom camping is not a new phenomenon. It has been around for a long long time. People who have come from overseas and travelled the land have parked up or pitched a tent in the bush or by the roadside at sunset. But I take on board the message from the member of the Green Party in his address to us that the focus of this bill is particularly on campers in these vans. This perhaps is its focus. But the problem is that New Zealand is about to be inundated by hordes of people coming to watch the Rugby World Cup. Without a doubt a large number of those people will resort to campervans to get about.  
As some in the House have said the major issue is that there are not the facilities to dispose of human waste and litter left behind on the roadside. The question then is whether we can provide toilets and rubbish containers so people can leave the place nice and tidy after them. That is the big question. It could be our downfall. There are not the facilities to dispose of human waste and litter. So while we support this bill we question that there are the resources and tools to fulfil the dream that New Zealand should remain a beautiful and attractive country.  
Local authorities will have the power through this bill to regulate manage and control human waste and litter for this or that region or district. So that is good. The bill allows each local authority to set by-laws to suit its region or district. The bill allows for fees and fines to be set from $200 right through to $10000.  
Apart from rubbish bins and toilets to help with the removal of litter and human waste the real issue I have relates to the participation of Maoridom in consultations with councils. Currently there is a provision in the Local Government Act 2002 to consult with tangata or mana whenua. The problem is that that part of the Act is not adhered to strongly. We want it enforced more firmly. We want local councils and local authorities to engage more strongly in their consultations with local Maori particularly when it comes to enacting the intention of this bill. A positive feature seen so far about this bill is its flexibility. It enables a local authority to regulate according to its situation but as I said earlier participation of local Maori in the consultation process is a must.  
There is not much more to add. Taking care of the environment is an essential need to take care of Earth Mother lying here and Sky Father standing before us. We support the real intention of this bill and its good insight philosophy and meaning. The Maori Party looks forward to seeing a specific consultation provision for iwi in the bill. These then are but some small considerations to add to the speeches this afternoon. Thank you to us throughout our House. 
]